Næringselva

Næringselva er ei elv i Vardø kommune i Finnmark. Den har utspring vest for Grøhøgda og renner i nordlig retning til den munner ut i Barentshavet ved Prestnæringen. Næringselva er 12,5 kilometer lang.

Fylkesvei 341 til Hamningberg følger nedre del av vassdraget og krysser elva ved utløpet. Et par kraftlinjer krysser nedbørfeltet, som ellers er uten tekniske inngrep av betydning.

Nedre del av nedbørfeltet omfattes av Barvikmyran og Blodskytodden naturreservat.

Referanser 

Elver i Vardø